Dieumerci Mbokani

Dieudonne "Dieumerci" Mbokani Bezua (s. 22. marraskuuta 1985 Kinshasa, Zaire) on kinshasankongolainen jalkapalloilija. Hän on pelannut seuratasolla muun muassa Belgiassa, Englannissa, Ukrainassa, Kuwaitissa ja Armeniassa on pelipaikaltaan hyökkääjä.

 Seurajoukkueura 
Mbokani siirtyi kaudeksi 2006–2007 belgialaiseen Anderlechtiin lainasopimuksella Mazembestä. 7. toukokuuta 2007 pelatussa ottelussa Beverenia vastaan hän teki hattutempun. Hän pelasi kauden aikana yhteensä yhdeksän (9) ottelua ja teki niissä neljä (4) maalia. Kesällä 2007 Mbokani teki sopimuksen toisen belgialaisseura Standard Liègen kanssa, jota hän edusti seuraavat kolme kautta.

9. elokuuta 2011 Mbokani palasi takaisin Anderlechtiin ja hänestä maksettiin 3 miljoonan euron siirtokorvaus.Mbokani s'annonce à Anderlecht  L'Équipe. Viitattu 19.11.2012.  Hänen paluunsa vanhaan seuraansa ei sujunut kuitenkaan odotetulla tavalla, sillä hän ehti loukkaantua jo ensimmäisissä harjoituksissaan, mikä tiesi kahden kuukauden sairauslomaa.Mbokani staat al een poosje aan de kant sporza.be. Viitattu 19.11.2012.  Noin viikkoa myöhemmin hänen viisikuukautinen poikansa kuoli sydänhalvaukseen tämän nukkuessa.Zoontje van Dieumerci Mbokani is overleden sporza.be. Viitattu 19.11.2012. 

 Maajoukkueura 

Mbokani on pelannut Kongon demokraattisen tasavallan maajoukkueessa 41 ottelua ja tehnyt niissä 18 maalia. Hän on maajoukkueensa kaikkien aikojen paras maalintekijä.

 Lähteet 

 Aiheesta muualla 
 Dieumerci Mbokanin tilastot National Football Teams -sivustolla 

Luokka:Kinshasankongolaiset jalkapalloilijat
Luokka:Vuonna 1985 syntyneet
Luokka:Elävät henkilöt